section_heading: Werder Bremen
paragraph_text: Almeida je poslan na još jednu posudbu u sezoni 2006./07., odradivši solidnu prvu godinu u Bundesligi u Werderu, gdje se pridružio bivšem suigraču iz Porta Diegu. Zabio je deset golova u 41 nastupu (u svim natjecanjima), uključujući i jedan u 1:2 domaćem porazu protiv Espanyola u polufinalu Kupa UEFA-e, gdje je njegov udarac preletio vratara i upao u mrežu u ukupnom porazu 1:5. Nakon što je uvidio da nema šanse da se izbori za mjesto u Portu, koji ga je definitivno otpisao dolaskom dvojice napadača Edgara i Ernesta Faríasa u kolovozu 2007. godine, Almeida je odlučio prihvatiti ponudu iz Bremena, te je potpisao četverogodišnji ugovor vrijedan 4 milijuna eura.